**Levelek** **kezelésének rendje**

Alapfogalmak: levél, csak papírral készített, írásos formában megjelenített, egyedi, illetve személyes jellegű közleményt, adatot, információt tartalmazhat, mely postai úton borítékban is küldhető. Levélként kezelendő a levelezőlap és a képes levelezőlap is. A levelet tartalmazó borítékban fénykép is elhelyezhető;

Nem minősül levélnek a nyomtatvány (napilap, újság, könyv), továbbá a 2000 g súlyhatárt meg nem haladó levélküldeményként feladott kis csomag. Ezen küldemények tartalmára, átadására a fogvatartottak részére érkező csomagok kezelésére vonatkozó rendelkezéseket kell értelemszerűen alkalmazni.

Ön abban az esetben engedélyezhet a fogvatartott kapcsolattartójával, amennyiben előzetesen adatai kezeléséhez hozzájárult. A levelek gyakorisága és terjedelme nem korlátozott. Az Ön által írt, illetve a Ön részére érkezett levelet az intézet a kézhezvételt követően legkésőbb a második munkanapon továbbítja, illetve kézbesíti.

A levelek tartalmilag ellenőrizhetők. Ha a levél az intézet, illetve a fogvatartás biztonságát veszélyeztető adatot, információt vagy tárgyat tartalmaz, illetőleg nem a levél általános tartalmának megfelelő tárgyat tartalmaz, úgy az alábbi opciók szerint járhatunk el:

1. azt nem adjuk át, megküldjök a fogvatartott büntető ügyében eljáró rendelkezési jogkör gyakorlójának,
2. a fogvatartott nyilatkozata alapján azt általános csomagként az általános csomagengedély terhére adjuk át (ez a lehetőség csökkenti a fogvatartott által továbbiakban fogadható csomagok számát),
3. a levelet nem kézbesítjük, azt visszaküldjük.

A levél biztonságot nem veszélyeztető részéről a fogvatartottat tájékoztatjuk. A levél továbbításának, vagy kézbesítésének megtagadását fogvatartottal közöljük.

A levelezés során ügyeljen a pontos címzésre, a borítékon tüntesse fel a feladót is.

Beérkező értéklevél esetén, az intézet végzi el a küldemény azonosítását. Ha ennek során megállapításra kerül, hogy a címzett személye az azonosításra szolgáló adatokból (értéklevélen feltüntetett címzés és az intézet által vezetett nyilvántartás) egyértelműen nem állapítható meg, az értéklevelet felbontás nélkül, az azt kiváltó ok megjelölésével, dokumentáltan intézkedik a küldemény visszaküldésére.

Az intézet az értéklevelet a fogvatartott jelenlétében felbontja és ellenőrzi. Ha az értéklevél olyan tárgyakat tartalmaz, amelyeket a fogvatartott nem tarthat magánál, a fentiek szerint járunk el.

Levelezési cím fogvatartottak részére: **7101 Szekszárd, Pf:7**